Ila Auto

Ila Auto er et norsk bluegrassband som består fetterne Kay Arne Sulutvedt og Stein Are Fevang fra Vivestad og Høyjord i Vestfold, brødrene Matias Hilmar Iversen og Kristoffer Iversen fra Kolbotn og Kai Henrik Ryen fra Kjelsås i Oslo. Bandet ble startet i 2005. 

Bandet spiller bluegrass med elementer av popmusikk, visesang og rock and roll.

I 2006 ga de ut sitt debutalbum If You Keep Pickin' it Might Never Heal på Auto Records. For albumet fikk bandet Spellemannprisen 2006 i klassen country.Spellemannprisens arkiv   . 2006. Besøkt 18. februar 2017.

Ila Auto var et av bandene som ble tatt ut til å spille på by:Larm 2007 i Trondheim. Januar 2008 kom bandets andre album, Over the Next Hill, som også ble Spellemannominert. 18. januar 2010 kom det tredje albumet, Ila Auto, også det på Auto Records, med litt drahjelp fra Universal Music. Albumet Ila Auto er også bandets første plate med norske tekster. I 2014 ble Liker ikke Køntri utgitt på MTG Music. Ep-en Pent Brukt i april 2016 på MTG Music. Bandets foreløpig siste album er Piknik med døden utgitt på Auto Records i 2020.

Over the Next Hill (2008) lå 1 uke på VG-lista og endte med 37.-plass som beste plassering.

Bandet har spilt på Slottsfjellfestivalen i Tønsberg hvert år siden 2006, bortsett fra i 2015, da sterk vind gjorde at konserten måtte avlyses.

Ila Auto vant publikumsprisen på European World of Bluegrass festivalen i Nederland i 2011.

Ila Auto har spilt «Julebanjoshow» på John Dee, Rockefeller hvert år siden 2009. En julekonsert uten julesanger. Bandet har da hatt med gjesteartister som Kari Svendsen, Elisabeth Andreassen, Malin Pettersen, Aslak Borgersrud, Guro von Germeten, Benedicte Brænden, Janne Hea, Swing it Dixieband.

 Medlemmer 
 Matias Hilmar Iversen: vokalist og gitar
 Stein Are Fevang: vokalist og dobro 
 Kristoffer Iversen: kontrabass og vokal
 Kay Arne Sulutvedt: banjo 
 Kai Henrik Ryen: mandolin, skarptromme, vaskebrett og diverse perkusjon

 Diskografi 
 If You Keep Pickin' it Might Never Heal (Auto Records/egenutgitt, 12 spor, 2006)
 Over the Next Hill (Auto Records/egenutgitt, 2008)
 Ila Auto (Auto Records, 2010)
Liker ikke køntri (MTG Music 2014)
Pent brukt EP (MTG Music 2016)
Piknik med døden (Auto Records 2020)

 Referanser 

 Eksterne lenker 



Kategori:Norske countryband
Kategori:Vinnere av Spellemannprisen
Kategori:Band etablert i 2005